**פ.צ. קלן** (בגרמנית: **Der erste Fußball Club Köln**, תעתיק: דר ארסטה פוסבאל קלוב קלן) הוא מועדון כדורגל גרמני הפועל בעיר קלן ומשחק בבונדסליגה. המועדון משחק באצטדיון ריין אנרגי.

היסטוריה
--------

### הבסיס להקמת הקבוצה

בשנת 1901 הוקם בעיר קלן מועדון בשם קלנר ב.ס, שמקימיו היו חברים במועדון אחר בשם בורוסיה קלן, ולא היו מרוצים מכך שהמועדון עסק בעיקר בהתעמלות ולא בכדורגל. המועדון זכה באליפות מחוז גרמניה המערבית בשנת 1912, ועם השנים התקדם אל הגמרים הארציים. בנוסף, בשנת 1907 הוקם מועדון בשם קלן-זולץ, שהתאחד בהמשך עם מועדון הרטה-זולץ למועדון בשם זולץ 07. מועדון זה לא הצליח להתרומם מעבר לשלבים המוקדמים של הגמרים הארציים בגרמניה. בשנת 1933, עם עליית הרייך השלישי לשלטון, בוצע ארגון מחדש של הליגות בגרמניה, שחולקו ל-16 מחוזות שנקראו גאוליגה. זולץ זכתה להצלחה מסוימת, אך נאלצה להתאחד עם מועדון אחר בשם קלן 1899 בשנת 1944. המועדון המאוחד התקשה להתקיים, מאחר שמלחמת העולם השנייה עדיין הייתה קיימת באותו אזור באותה תקופה. בשנת 1948 התממש האיחוד בין זולץ לקלנר ב.ס, והמועדון המאוחד נקרא פ.צ. קלן.

### השנים הראשונות של פ.צ. קלן

הקבוצה המאוחדת של קלן שיחקה במחוז המערבי של גרמניה לפני הקמת הבונדסליגה, ובשנת 1954 זכתה לראשונה באליפות המחוז, כשהכוכבים העיקריים של הקבוצה היו החלוץ הנס שפר והמגן קרל-היינץ שנלינגר. באותה שנה הפסידה פ.צ. קלן לשטוטגרט בגמר הגביע הגרמני. בשנת 1960 זכתה קלן שוב באליפות המחוז, והפסידה בגמר הארצי להמבורג בתוצאה 3-2. קלן זכתה באליפות המחוזית גם בשנת 1962, וניצחה בגמר הארצי 4-0 את נירנברג, ובכך זכתה באליפות גרמניה. זכייה זו הקנתה לקבוצה הופעה בגביע אירופה לאלופות לעונת 1962/63. קלן הודחה בסיבוב הראשון, לאחר שהובסה 8-1 על ידי דנדי הסקוטית, למרות הניצחון שלה במשחק הגומלין 4-0. בשנת 1963 זכתה קלן שוב באליפות המחוזית, אך הפסידה בגמר הארצי 3-1 לבורוסיה דורטמונד.

### פ.צ. קלן בשנים הראשונות של הבונדסליגה

בשנת 1963 הייתה קלן אחת משש עשרה הקבוצות המייסדות של הבונדסליגה. קלן הייתה הקבוצה הראשונה שזכתה באליפות, בעונת 1963/1964 בבונדסליגה. זכייה זו הקנתה לקלן השתתפות בגביע אירופה לאלופות בעונת 1964/65. קלן הגיעה עד לרבע הגמר, שם פגשה את ליברפול. שני המשחקים הסתיימו בתוצאות תיקו 0-0 ו-2-2. באותה תקופה לא היה חוק שערי חוץ ולא היו נהוגות בעיטות הכרעה, ולכן הוכרעה העולה בהטלת מטבע. ליברפול זכתה בהטלת המטבע, לאחר שהמטבע נזרקה פעמיים, שכן בפעם הראשונה המטבע נחתה על הארץ בצורה אנכית ולא אופקית. באותה עונה סיימה קלן במקום השני בבונדסליגה. באותה תקופה החתימה קלן את הכדורגלן הברזילאי הראשון ששיחק בגרמניה, זזה, תמורת סכום של 150 אלף מארק גרמני. בשנת 1968 זכתה קלן בגביע הגרמני לאחר ניצחון 4-1 בגמר על בוכום.

### שנות הזוהר של פ.צ. קלן

שנות ה-70 של המאה ה-20 נחשבות לעשור מוצלח בתולדות פ.צ קלן, כשהשחקנים הבולטים של הקבוצה היו וולפגנג אובראט, הנס להר, היינץ פלוהה, דיטר מילר וברנהרד קולמן. בתחילת העשור פ.צ. קלן הגיעה שלוש פעמים לגמר הגביע הגרמני, אך הפסידה בכולן: לקיקרז אופנבך בשנת 1970, לבאיירן מינכן בשנת 1971 ולבורוסיה מנשנגלדבך בשנת 1973, שנה שבה גם סיימה במקום השני בבונדסליגה. בשנת 1977 זכתה קלן בגביע הגרמני לאחר ניצחון בגמר על הרטה ברלין, ובשנת 1978 זכתה בדאבל, כאשר זכתה באליפות הבונדסליגה ובגביע הגרמני השני ברציפות, לאחר ניצחון בגמר על היריבה המושבעת פורטונה דיסלדורף. עובדה זו הפכה את קלן לאחת מארבע הקבוצות היחידות שזכו בדאבל בגרמניה, כשהשלוש האחרות הן באיירן מינכן, ורדר ברמן ובורוסיה דורטמונד. בשנת 1980 הפסידה קלן בגמר הגביע לפורטונה דיסלדורף. בשנת 1983 זכתה קלן בגביע הגרמני בפעם הרביעית, לאחר ניצחון על היריבה העירונית פורטונה קלן משער של פייר ליטברסקי, שהיה הכוכב הבולט של הקבוצה בשנות ה-80 של המאה ה-20. שותפיו העיקריים של ליטברסקי להצלחותיה של קלן בעשור זה היו השוער הראלד שומאכר, גרהארד שטראק, תומאס הסלר, פאול שטיינר והאחים קלאוס ותומאס אלופס, ולתקופה קצרה גם הישראלי דוד פיזנטי. בשנת 1986 העפילה קלן לגמר גביע אופ"א, שם הפסידה לריאל מדריד בתוצאה המצטברת 5-3 בסיכום שני המשחקים. בעונות 1988/89 ו-1989/90 סיימה קלן במקום השני בבונדסליגה לאחר האלופה באיירן מינכן. בשנת 1991 הפסידה קלן בגמר הגביע הגרמני לוורדר ברמן בבעיטות הכרעה. הפסד זה סימל מעין נקודת מפנה וסוף של 30 שנים יציבות מוצלחות במיוחד בתולדות המועדון.

### תקופת אי-היציבות של פ.צ. קלן

קהל האוהדים של פ.צ קלן (2022)
קהל האולטרס של פ.צ קלן 2022
החל משנות ה-90 של המאה ה-20 פ.צ. קלן הפכה לקבוצה לא יציבה, שרשמה ירידות מהבונדסליגה לצד עונות עם הישגים נאים. לאורך שנות ה-90 קלן הייתה קבוצת מרכז טבלה, ששחקניה העיקריים היו השוער בודו אילגנר, והחלוצים טוני פולסטר וברונו לאבאדיה. בשנת 1998 רשמה את ירידת הליגה הראשונה שלה, והפכה לקבוצת נדנדה, שעולה ויורדת ליגה באופן תכוף. לאחר שתי עונות בבונדסליגה השנייה, חזרה קלן לבונדסליגה, וסיימה בעונת 2001 במקום העשירי. בעונת 2002 רשמה הקבוצה הישג שלילי, כשלא הבקיעה במשך 1034 דקות רצופות. עונה זו הסתיימה בירידת ליגה נוספת. בעונת 2003 עלתה קלן שוב לבונדסליגה, ונשרה שוב לבונדסליגה השנייה כעבור עונה אחת בלבד בשנת 2004, כשהכוכב בהתהוות של הקבוצה באותה תקופה היה לוקאס פודולסקי, בן העיר קלן. בעונת 2005 עלתה קלן שוב לבונדסליגה לאחר עונה אחת בבונדסליגה השנייה, ושוב נשרה כעבור עונה אחת בלבד, בשנת 2006, כאשר עם ירידת הליגה נרכש פודולסקי על ידי באיירן מינכן. הפעם לקח לקלן שתי עונות להעפיל בחזרה לבונדסליגה בשנת 2008, ובעונת 2009 רשמה הקבוצה יציבות מסוימת תחת המאמן כריסטוף דאום, כשסיימה במקום ה-12. בקיץ 2009 עזב דאום את הקבוצה, אך פודולסקי חזר לאחר שלא התאקלם בבאיירן מינכן, והקבוצה החלה לגלות יציבות, ובשתי העונות הבאות סיימה במרכז הטבלה. בעונת 2012 נשרה קלן שוב לבונדסליגה השנייה לאחר שגם צברה חובות גדולים, ופודולסקי נמכר לארסנל. באותה שנה נבחרה הנהלה חדשה שמטרתה הייתה להבריא את הקבוצה. קלן חזרה לאחר שתי עונות לבונדסליגה, כאשר בעונת 2014 סיימה ראשונה בבונדסליגה השנייה, כשהמאמן היה פטר שטוגר האוסטרי. לאחר שתי עונות סולידיות במרכז הטבלה רשמה קלן בשנת 2017 את העונה הטובה ביותר שלה מאז תחילת שנות ה-90, כאשר סיימה במקום החמישי בליגה, כשהשחקנים העיקריים בהצלחה זו היו אנתוני מודסט, יונאס הקטור והשוער טימו הורן. הצלחה זו לא נמשכה זמן רב, ובעונת 2018 נשרה קלן שוב לבונדסליגה השנייה, לאחר שצברה רק שלוש נקודות ליגה ב-16 המחזורים הראשונים של העונה. אי ההצלחה הביאה לפיטוריו של שטוגר. עם זאת, בעיותיה הכלכליות של קלן נפתרו במידה רבה, כאשר הקבוצה עברה ממאזן גרעוני למאזן חיובי. בעונת 2018/19 שבה קלן לאחר עונה אחת לבונדסליגה, לאחר שסיימה במקום הראשון בליגה השנייה, וחתמה על הסכם חסות עם ענקית הקמעונאות "רווה".

בעונות 2019/2020 ןכן 2020/2021 התמודדה קלן נגד הירידה, אך הצליחה להישאר בבונדסליגה כאשר הגיעה למקומות ה-14 וה-16 בהתאמה. בשנת 2021/2022 הגיעה למקום השביעי ואילו את עונת 2022/2023 סיימה במקום ה-11.

האצטדיון, הקהל והיריבויות
-------------------------

קלן משחקת באצטדיון ריין אנרגי, המכיל כ-50,000 מקומות ישיבה, ונודע יותר בשם אצטדיון מונגרסדורפר. הקבוצה ידועה בקהל חם וקולני מאוד. 

אצטדיון ריין אנרגי 2022
היריבה העיקרית של פ.צ. קלן היא פורטונה דיסלדורף, שהיריבות הספורטיבית מהווה חלק מהיריבות הכללית בין הערים הסמוכות, קלן ודיסלדורף. שתי הקבוצות נפגשו פעמיים בגמר הגביע הגרמני, כאשר בשנת 1978 קלן זכתה בגביע, ואילו בשנת 1980 זכתה פורטונה דיסלדורף. יריבות נוספות של פ.צ. קלן הן באייר לברקוזן ובורוסיה מנשנגלדבך. בשני המקרים מדובר ביריבות אזורית הנובעת ממיקום המועדונים בעמק הריין.

הקמע של המועדון הוא עז, והשם שניתן לה הוא הנס (Hennes) על שם המאמן הגרמני הנס וייסויילר (Hennes Weisweiler).

תארים
-----

* אליפויות (3): 1961/62 (לפני הקמת הבונדסליגה), 1963/64, 1977/78
* הגביע הגרמני (3): 1967/68, 1976/77, 1977/78, 1982/83
* אליפות הבונדסליגה השנייה (4): 1999/00, 2004/05, 2013/14, 2018/19
* אליפות האוברליגה המערבית (לפני הקמת הבונדסליגה) (5): 1953/54, 1959/60, 1960/61, 1961/62, 1962/63

שחקנים
------

### סגל הקבוצה

נכון ל-10 באוקטובר 2023 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | גרמניהגרמניה | שוער | מרווין שוואבה  |
| 2 | גרמניהגרמניה | מגן | בנו שמיץ  |
| 3 | גרמניהגרמניה | בלם | דומיניק היינץ  |
| 4 | גרמניהגרמניה | מגן | טימו היברס  |
| 6 | גרמניהגרמניה | קשר | אריק מרטל  |
| 7 | אוסטריהאוסטריה | קשר | דייאן ליוביצ'יץ'  |
| 8 | גרמניהגרמניה | קשר | דניס חוסאנבייק  |
| 9 | גרמניהגרמניה | חלוץ | לוקה ולדשמידט  (בהשאלה מוולפסבורג) |
| 11 | אוסטריהאוסטריה | קשר | פלוריאן קיינץ  (קפטן) |
| 12 | גרמניהגרמניה | שוער | יונאס ניקיש  |
| 13 | גרמניהגרמניה | חלוץ | מארק אות  |
| 15 | גרמניהגרמניה | מגן | לוקה קיליאן  |
| 17 | קוסובוקוסובו | מגן | לארט פקראדה  |
| 18 | דנמרקדנמרק | קשר | רסמוס קארסטנסן  (בהשאלה מראסינג גנק) |
| 19 | יווןיוון | קשר | דימטריוס לימניוס  |
| 20 | גרמניהגרמניה | שוער | פיליפ פנטקה  |

 |  | 

| מס' |  | עמדה | שם |
| --- | --- | --- | --- |
| 21 | גרמניהגרמניה | חלוץ | שטפן טיגס  |
| 22 | דנמרקדנמרק | קשר | יאקוב סטין כריסטנסן  |
| 23 | ארמניהארמניה | חלוץ | סרגיס אדמיאן  |
| 24 | גרמניהגרמניה | בלם | יוליאן שאבוט  |
| 27 | גרמניהגרמניה | חלוץ | דויד סלקה  |
| 29 | גרמניהגרמניה | חלוץ | יאן טילמן  |
| 30 | גרמניהגרמניה | מגן | נואה קאטרבאך  |
| 33 | גרמניהגרמניה | חלוץ | פלוריאן דייץ  |
| 35 | גרמניהגרמניה | מגן | מקס פינקגרפה  |
| 37 | גרמניהגרמניה | קשר | לינטון מאינה  |
| 38 | גרמניהגרמניה | מגן | אליאס באקאטוקאנדה  |
| 40 | גרמניהגרמניה | קשר | פארידה אלידו  (בהשאלה מאיינטרכט פרנקפורט) |
| 42 | גרמניהגרמניה | חלוץ | דמיון דאונס  |
| 44 | גרמניהגרמניה | שוער | מתיאס קובינג  |
| 47 | לוקסמבורגלוקסמבורג | קשר | מתיאס אולסן  |

 |

שחקני עבר בולטים
----------------

* גרמניהגרמניה פייר ליטבארסקי
* גרמניהגרמניה הנס שפר
* גרמניהגרמניה בודו אילגנר
* גרמניהגרמניה הנס להר
* גרמניהגרמניה הראלד שומאכר
* גרמניהגרמניה תומאס הסלר
* גרמניהגרמניה וולפגנג אובראט
* גרמניהגרמניה גרהארד שטראק
* גרמניהגרמניה הראלד קונופקה
* גרמניהגרמניה קלאוס אלופס
* גרמניהגרמניה תומאס אלופס
* גרמניהגרמניה וולפגנג ובר
* גרמניהגרמניה אובה ביין
* גרמניהגרמניה ברונו לאבאדיה
* גרמניהגרמניה דיטר מילר
* גרמניהגרמניה קרל-היינץ שנלינגר
* גרמניהגרמניה היינץ פלוהה
* גרמניהגרמניה ברנד קולמן
* גרמניהגרמניה לוקאס פודולסקי
* גרמניהגרמניה פאול שטיינר
* גרמניהגרמניה הרברט צימרמן
* גרמניהגרמניה היינץ זימט
* גרמניהגרמניה שטפן אנגלס
* דנמרקדנמרק מורטן אולסן
* אוסטריהאוסטריה טוני פולסטר
* קולומביהקולומביה פאריד מונדראגון
* מרוקומרוקו עאדל שיחי

קישורים חיצוניים
----------------

ויקישיתוף מדיה וקבצים בנושא **פ.צ. קלן** בוויקישיתוף
* אתר האינטרנט הרשמי של פ.צ. קלן (בגרמנית)
* פ.צ. קלן, ברשת החברתית פייסבוק

* פ.צ. קלן, ברשת החברתית אקס (טוויטר)

* פ.צ. קלן, ברשת החברתית אינסטגרם

* פ.צ. קלן, ברשת החברתית טיקטוק

* פ.צ. קלן, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

הערות שוליים
------------

1. ↑  1. FC Köln | Kader, fc.de (בגרמנית)

| גרמניהגרמניה הבונדסליגה - עונת 2023/2024 |
| --- |
| 

|  |
| --- |
| אאוגסבורג • אוניון ברלין • איינטרכט פרנקפורט • באייר לברקוזן • באיירן מינכן • בוכום • בורוסיה דורטמונד • בורוסיה מנשנגלדבך • דרמשטאדט 98 • הופנהיים • ורדר ברמן • וולפסבורג • מיינץ 05 • פ.צ. היידנהיים • פ.צ. קלן • פרייבורג • ר.ב. לייפציג • שטוטגרט |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 2050419-6
* LCCN: no2008024100
* VIAF: 141104025
* WorldCat: lccn-no2008024100

 |